CELEX: 32021D0135
Language: hu
Date: 2020-11-12 00:00:00
Title: A Bizottság (EU, Euratom) 2021/135 felhatalmazáson alapuló határozata (2020. november 12.) az (EU, Euratom) 2018/1046 európai parlamenti és tanácsi rendeletnek a közös tartalékalap tényleges tartalékfeltöltési rátájának számítására vonatkozó részletes feltételekkel történő kiegészítéséről

2021.2.5.   
               
               
                  HU
               
               
                  Az Európai Unió Hivatalos Lapja
               
               
                  L 42/9
               
            
         A BIZOTTSÁG (EU, Euratom) 2021/135 FELHATALMAZÁSON ALAPULÓ HATÁROZATA
         (2020. november 12.)
         az (EU, Euratom) 2018/1046 európai parlamenti és tanácsi rendeletnek a közös tartalékalap tényleges tartalékfeltöltési rátájának számítására vonatkozó részletes feltételekkel történő kiegészítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre, összefüggésben az Európai Atomenergia-közösséget létrehozó szerződéssel,
         tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre (1) és különösen annak 213. cikke (2) bekezdésének második albekezdésére,
         mivel:
         
                     (1)
                  
                  
                     Az (EU, Euratom) 2018/1046 rendelet (a továbbiakban: a költségvetési rendelet) 212. cikkének (1) bekezdése szerint a pénzügyi eszközökből, költségvetési biztosítékokból vagy pénzügyi támogatásokból származó pénzügyi kötelezettségek fedezetére képzett tartalékokat a közös tartalékalapban kell tartani. A közös tartalékalap forrásait az egyes hozzájáruló eszközöknek megfelelő komponensekhez fogják allokálni. A költségvetési rendelet 213. cikkének (1) bekezdése alapján a harmadik országoknak nyújtott költségvetési biztosítékokra és pénzügyi támogatásokra vonatkozó tartalékok közös tartalékalapban való feltöltését a tényleges tartalékfeltöltési ráta alapján kell elvégezni.
                  
               
                     (2)
                  
                  
                     A 211. cikk (2) bekezdése alapján a tényleges tartalékfeltöltési rátát a harmadik országoknak nyújtott minden egyes költségvetési biztosíték vagy pénzügyi támogatás esetében külön-külön meghatározott kezdeti tartalékfeltöltési ráták alapján kell megállapítani. A költségvetési rendelet 213. cikkének (2) bekezdése alapján a ráta csak a közös tartalékalapban tartott azon forrásoknak az összegére alkalmazandó, amelyeket egy egyéves időtartamon belül várható biztosítéklehívások teljesítésével összefüggésben irányoztak elő. A tényleges tartalékfeltöltési ráta a közös tartalékalap minden olyan komponensére alkalmazandó lesz, amely függő kötelezettséget teremthet az uniós költségvetés számára.
                  
               
                     (3)
                  
                  
                     A tényleges tartalékfeltöltési ráta számítási módszertanának a hitelkockázatok mérésére és kezelésére szolgáló bevált módszereken kell alapulnia, amelyeket a pénzügyi ágazatban széles körben alkalmaznak. Ezek a módszerek nagymértékben támaszkodnak a hitelportfólió veszteségmegoszlásának az összes hozzájáruló eszköz tekintetében külön-külön és együttesen történő becslésére. A módszertan különösen a hitelkockázat két összetevőjének – a várható és a váratlan veszteségeknek – az értékelésére összpontosít.
                  
               
                     (4)
                  
                  
                     A tényleges tartalékfeltöltési rátának tükröznie kell azokat az előnyöket, amelyek a különböző kockázati profillal és pénzforgalmi mintával rendelkező harmadik országoknak nyújtott költségvetési biztosítékok és pénzügyi támogatások összevonásából származnak. Ezért a közös tartalékalap tényleges tartalékfeltöltési szintjének megállapítására szolgáló módszertannak a diverzifikáció elvén kell alapulnia, lehetővé téve a hozzájáruló eszközök alap-jogiaktusaiban előírt tartalékfeltöltési szint optimalizálását.
                  
               
                     (5)
                  
                  
                     A tényleges tartalékfeltöltési ráta meghatározásához fontos input a veszteségeknek a közös tartalékalap komponensei közötti korrelációja. Ezért ki kell alakítani egy megbízható megközelítést a komponensek közötti korreláció szintjének értékelésére.
                  
               
                     (6)
                  
                  
                     A Bizottságnak a tényleges tartalékfeltöltési rátát referenciának kell tekintenie a tartalékok feltöltéséhez igénybe veendő, a költségvetési rendelet 211. cikke (4) bekezdésének a) pontja szerinti költségvetési hozzájárulások kiszámításához, a közös tartalékalapnak a költségvetési rendelet 213. cikke (4) bekezdésének b) pontja szerinti bármely feltöltéséhez vagy a tartalékok többletének a költségvetési rendelet 213. cikke (4) bekezdésének a) pontja szerinti, költségvetésbe való visszaállításához, minden egyes hozzájáruló eszköz esetében külön-külön. A tényleges tartalékfeltöltési rátát ezért a közös tartalékalap forrásaival való gazdálkodásért felelős pénzügyi kezelőnek (a továbbiakban: a pénzügyi kezelő) az éves költségvetési eljárásnak megfelelően kell kiszámítania.
                  
               
                     (7)
                  
                  
                     A költségvetési rendelet 213. cikkének (1) bekezdésével összhangban a tényleges tartalékfeltöltési rátának olyan szintű védelmet kell nyújtania az Unió pénzügyi kötelezettségeivel szemben, amely egyenértékű azzal a szinttel, amelyet a vonatkozó tartalékfeltöltési ráták biztosítanának, ha a forrásokat külön tartanák és kezelnék. Az említett cikknek való megfelelés biztosítását szolgáló védintézkedésként lehetővé kell tenni, hogy a pénzügyi kezelő 100 %-ban állapítsa meg a tényleges tartalékfeltöltési rátát, ha az annak prudens módon történő meghatározásához szükséges információk nem állnak teljes mértékben rendelkezésre.
                  
               
                     (8)
                  
                  
                     A költségvetési rendelet 282. cikke (3) bekezdésének g) pontjával összhangban az említett rendeletnek a közös tartalékfeltöltési ráta megállapításáról szóló 213. cikkét csak a 2020 utáni többéves pénzügyi keret alkalmazásának kezdőnapjától kell alkalmazni. Ezt a határozatot ezért indokolt ugyanezen időponttól alkalmazni,
                  
               ELFOGADTA EZT A HATÁROZATOT:
         
            1. cikk
            
               (1)   A Bizottság a pénzügyi kezelő rendelkezésére bocsátja a következő információkat:
               
                           a)
                        
                        
                           a közös tartalékalap adott komponensei tekintetében az érintett időszakra vonatkozó be- és kiáramlási előrejelzések;
                        
                     
                           b)
                        
                        
                           a tartalékfeltöltés megfelelőségének meghatározásához szükséges egyéb releváns információk, a tényleges tartalékfeltöltési ráta számításának módszertana alapján.
                        
                     
            
               (2)   A pénzügyi kezelő az adott éves időszakra alkalmazandó tényleges tartalékfeltöltési rátát a költségvetési eljárásnak megfelelően, az 1. cikk szerint rendelkezésre bocsátott információk felhasználásával számítja ki.
               A pénzügyi kezelő azonban az első éves időszakra alkalmazandó tényleges tartalékfeltöltési rátát az első albekezdéstől a költségvetési eljárásnak való megfelelés tekintetében eltérve, a rendelkezésre álló és releváns információk felhasználásával a lehető leghamarabb számítja ki.
            
            
               (3)   A pénzügyi kezelő a tényleges tartalékfeltöltési rátát a mellékletben meghatározott módszertan használatával számítja ki. A pénzügyi kezelő a tényleges tartalékfeltöltési ráta számításához csatolja a piaci feltételek értékelését és a számításhoz felhasznált, a számítási módszertanban meghatározott egyéb releváns feltételezéseket.
            
         
         
            2. cikk
            
               (1)   A pénzügyi kezelő a költségvetési rendelet 213. cikkének (1) bekezdésében foglalt követelmény teljesítése érdekében a tényleges tartalékfeltöltési rátát 100 %-ban állapíthatja meg, ezzel biztosítva, hogy az Unió pénzügyi kötelezettségeivel szembeni védelem szintje egyenértékű legyen azzal a szinttel, amelyet a vonatkozó tartalékfeltöltési ráták nyújtanának, ha a forrásokat külön tartanák és kezelnék.
            
            
               (2)   Az (1) bekezdés csak akkor alkalmazandó, ha a közös tartalékalap valamely jelentős hozzájáruló eszközével kapcsolatban a tényleges tartalékfeltöltési ráta prudens számításához elengedhetetlen információk nem állnak teljes mértékben rendelkezésre.
            
         
         
            3. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
            Ezt a határozatot a 2020 utáni többéves pénzügyi keret alkalmazásának kezdőnapjától kell alkalmazni.
         
         
            Kelt Brüsszelben, 2020. november 12-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 193., 2018.7.30., 1. o.
         
      
      
         
            MELLÉKLET
            
               1.   
               
                  A közös tartalékalap tényleges tartalékfeltöltési rátáját az egyes hozzájáruló eszközökkel kapcsolatos várható és váratlan veszteségek összegének és a hozzájáruló eszközök veszteségei közötti korrelációt megjelenítő diverzifikációs rátának a figyelembevételével kell kiszámítani, a következő képlet szerint:
               
            
            
               
            ahol:
            
               EPR
               t – a tényleges tartalékfeltöltési ráta a t. évi biztosítéklehívások teljesítésére előirányzott források összegének százalékos arányában kifejezve, ha a hozzájáruló eszközökre képzett tartalékokat külön-külön tartanák és kezelnék;
            
               EL
               i,t – az i. komponens t. évi várható vesztesége, amelyet az adott komponens tekintetében az engedélyezésre jogosult szolgálat határoz meg, és amely a t. évi várható biztosítéklehívások teljesítéséhez szükséges források összegét jeleníti meg;
            
               UL
               i,t – az i. komponens t. évi váratlan vesztesége, amelyet az adott komponens tekintetében az engedélyezésre jogosult szolgálat határoz meg, és amely a komponens várható veszteségének volatilitását (szórását) jeleníti meg;
            
               i,j – az  komponens;
            
               t – az  év, ahol T az adott komponens teljes futamideje;
            
               x
               t – a korrekciós együttható a t. évi UL
               i,t százalékos arányában kifejezve, amely a becsült veszteségek rövid távú volatilitásának fedezéséhez szükséges tartalékot tükrözi, és további védelmet nyújt az elégtelen likviditással szemben;
            
               ρ
               i,j – az egyes komponensek veszteségei közötti korrelációs mátrix a hozzájáruló eszközök futamideje alatt;
            
               DR – a diverzifikációs ráta, amely az összes hozzájáruló eszköz futamidő alatti váratlan veszteségeinek nevezőben szereplő összege és az összes komponens futamidő alatti váratlan veszteségeinek összege közötti különbséget tükrözi, a következők szerint számítva:
            
               
            
               2.   
               
                  A pénzügyi kezelő a t. évi diverzifikációs rátát az engedélyezésre jogosult szolgálatoktól kapott adatok és a korrelációs mátrix becslései alapján számítja ki.
               
            
            
               3.   
               
                  A komponensek közötti korrelációt (a korrelációs mátrixot) a pénzügyi kezelőnek kell meghatároznia a múltbeli adatok alapján – ha rendelkezésre állnak –, illetve az adott komponens földrajzi vagy ágazati lefedettségét tükröző nyilvános adatok (például kötvény-/részvényindexek) mint helyettesítő adatok felhasználásával. A pénzügyi kezelő a korrelációs mátrixot a piaci feltételek és egyéb releváns tényezők figyelembevétele érdekében kiigazíthatja.